मिस यूनिवर्स 2020

मिस यूनिवर्स 2020 प्रतियोगिता का 69वां संस्करण था, जिसे 16 मई 2021 को संयुक्त राज्य अमेरिका के फ्लोरिडा स्थित हॉलीवुड के सेमिनोल हार्ड रॉक होटल एंड कसीनो में आयोजित किया गया।

कार्यक्रम के अंत में दक्षिण अफ्रीका की जोजिबिनी टूंजी ने मेक्सिको की एन्ड्रिया मेज़ा को मिस यूनिवर्स 2020 का ताज पहनाया। यह मेक्सिको की 10 वर्षों में पहली और अब तक की तीसरी जीत थी।

इस वर्ष की प्रतियोगिता में 74 देशों और क्षेत्रों की प्रतिभागियों ने हिस्सा लिया, जो 2003 के बाद से सबसे कम संख्या थी। प्रतियोगिता की मेज़बानी मारियो लोपेज़ और मिस यूनीवर्स 2012 ओलिविया कल्पो ने की। मिस यूनीवर्स 2014 पॉलिना वेगा और मिस यूनीवर्स 2017 डेमी-ले टेबो ने विशेषज्ञ विश्लेषक के रूप में कार्य किया, जबकि मिस यूएसए 2019 चेस्ली क्रिस्ट ने बैकस्टेज संवाददाता की भूमिका निभाई। इस वर्ष की प्रतियोगिता में प्यूर्टो रिकन गायक लुइस फोंसी ने प्रस्तुति दी।

अब तक के इतिहास में यह संस्करण एकमात्र ऐसा रहा है जिसे एफवाईआई चैनल पर प्रसारित किया गया, क्योंकि इसके नियमित प्रसारक फॉक्स ने कोविड-19 विश्वमारी से जुड़ी अनिश्चितताओं के कारण प्रसारण से पीछे हटने का निर्णय लिया।

सन्दर्भ

बाहरी कड़ियाँ

मिस यूनिवर्स आधिकारिक वेबसाइट


श्रेणी: मिस यूनीवर्स
श्रेणी: सुन्दरता प्रतियोगिता
श्रेणी: अंतर्राष्ट्रीय सुन्दरता प्रतियोगिता